José Reina

José Manuel «Pepe» Reina Páez (født 31. august 1982) er en spansk fotballspiller som spiller for Villarreal.


== Klubbfotball ==


=== Barcelona ===
Selv om han er født i Madrid, startet Reina sin karriere hos FC Barcelona. Han debuterte for det katalanske laget bare 18 år gammel. Under UEFA-cupen 2000/01, spilte han bl.a. mot sitt fremtidige lag, Liverpool. Han gikk på lån til Villarreal i 2002 for å få mer spilletid.


=== Villarreal ===
Låneoppholdet hos Villarreal ble gjort permanent i 2004 og Reina hjalp Villareal til å sikre seg en plass i UEFA-cupen på slutten av 2004/2005-sesongen. Hans gode spill eksemplifiseres ved det faktum at han reddet utrolige syv av ni straffespark den siste sesongen i Villarreal.


=== Liverpool ===
Reina ble også kjøpt inn til Liverpool fra Villarreal av Rafael Benítez sommeren 2005 for £6 millioner, og han debuterte borte mot TNS den 13. juli 2005 i mesterliga-kvalifisering. For 2005–06-sesongen tok Reina over som Liverpools førstevalg som keeper, noe som sendte helten fra Mesterliga-finalen i mai 2005, Jerzy Dudek, til benken.
Sesongen ble suksessfull for Liverpool da de forbedret plasseringen sin i Premier League, og vant FA-cupen. Det ble også en stor suksess for Pepe selv, da han tok flere rekorder i Liverpool FC. Den 3. desember 2005 holdt Reina buret rent i sin sjette kamp på rad, mot Wigan Athletic FC. Reinas fantastiske rekke med kamper uten baklengsmål sluttet i en kamp mot Everton FC den 28. desember 2005. Reina sluttet med åtte kamper på rad uten mål imot.
Den 5. februar 2006 spilte Liverpool FC mot rivalene Chelsea FC. For Reina ble det en kontroversiell kamp, da han ble utvist for å ha dyttet Arjen Robben i ansiktet slik at Robben ramlet overende. Liverpool tapte kampen 2–0 og Reina fikk tre kampers karantene.
Den 16. april 2006 feiret så Pepe sin 50. kamp for Liverpool med nok en gang å holde buret rent, denne gang mot Blackburn Rovers FC. Som et result holder han Liverpool-rekorder for flest kamper uten baklengsmål (29) på sine 50 første kamper. I mai 2006 ble så Reina gitt prisen «Premier League's Golden Glove award» for  å holde målet rent i 20 kamper i 2005/2006-sesongen. Hans opptreden plasserte ham foran andre målvakter som Edwin van der Sar (18) og Petr Čech (17).I den siste hjemlige kampen i sesongen, FA-cup-finalen den 13. mai 2006, gjorde Reina en rekke personlige feil som tillot West Ham å lede 3–2. Steven Gerrard reddet Liverpool med en sen utligning slik at kampen gikk til overtid, der Reina gjorde en viktig redning, og videre til straffespark-konkurranse. Reina reddet der tre av fire straffer og Liverpool vant.
Under 2006/2007-sesongen sementerte Reina sin posisjon som førstevalg, selv med noen personlige feil. Hans posisjon ble ytterligere styrket da Jerzy Dudek slapp inn ni mål på to kamper på én uke, mot Arsenal FC. Etter semifinalen i Mesterligaen 2006-2007 mot Chelsea FC, ble Reina valgt til «man of the match» av Liverpool-supporterne, etter en serie med viktige redninger. Da kampen gikk til straffespark, forsterket Pepe sitt rykte som straffespark-stopper ved å redde to av tre fra Chelsea FC.
Reina signerte en ny kontrakt med Liverpool 7. juni 2007, som forlenget hans opphold frem til 2012.I august 2007 fikk Reina igjen prisen «Premier League's Golden Glove Award» etter å ha holdt buret rent i 19 kamper i serien. Han lå foran andre keepere som Tim Howard (14) og Marcus Hahnemann (13)Etter den sterke høstsesongen 2008, der Liverpool toppet tabellen i Premier League ved utgangen av 2008 og Reina hadde holdt buret rent i elleve kamper, kom manager Rafa Benitez med sterk ros av sin målvakt: «Spillestilen hans passer bra i enhver liga, men spesielt i Premier League hvor det er nødvendig å være sterk fysisk. Ballen er mye i lufta og Reina er god både innenfor femmeteren og lenger ut. Jeg vil si han er den beste målvakten i Premier League, og i Spania også, han er veldig, veldig viktig for oss».Den 22. mars 2009 satte Pepe en ny rekord og ble den keeperen i Liverpool som har brukt færrest kamper til å holde buret rent 100 ganger, etter at Liverpool slo Aston Villa FC hele 5–0 på Anfield, og slo dermed klubbrekorden til Ray Clemence. Den 11. april passerte så Pepe 200 kamper for Liverpool, og igjen holdt han buret rent i en 4–0-seier hjemme over Blackburn.


== Landslagsspill ==
Han debuterte for Spania i en vennskapskamp mot Uruguay den 17. august 2005.
I EM i fotball 2008 var Reina en del av troppen som vant et spansk EM-gull for første gang på 44 år.
Han ble tatt ut i Spanias tropp til VM i fotball 2018 i Russland.


== Meritter ==
Spania

19 landskamper for Spania
Med i den spanske troppen i VM i fotball 2006, EM i fotball 2008 og VM i fotball 2010.
Europamester: 2008
Verdensmester 2010.Villarreal

Vinner av UEFA Intertoto Cup 2003-04 og 2004-05.Liverpool

Vinner av UEFA Super Cup 2005.
Vinner FA-cupen i 2006, reddet 3 straffer i straffespark-konkurransen
Vinner av Community Shield: 2006-07Personlige utmerkelser

Premier League's Golden Glove award: 2006, 2007, 2008


== Trivia ==
Reina giftet seg med Yolanda Ruiz 19. mai 2006 før han sluttet seg til Spanias landslag før VM i 2006. Paret har en datter sammen, Grecia, født i februar 2007.


== Referanser ==


== Eksterne lenker ==
Offisielt nettsted 
(en) Pepe Reina – kategori av bilder, video eller lyd på Commons 
(de) José Reina – Munzinger Sportsarchiv 
(en) José Reina – FIFA 
(en) José Reina – UEFA 
(en) José Reina – Transfermarkt 
(en) José Reina – national-football-teams.com 
(en) José Reina – WorldFootball.net 
(en) José Reina – Soccerbase.com 
(en) José Reina – FootballDatabase.eu 
(en) José Reina – Soccerway 
(en) José Reina – EU-Football.info 
(en) José Reina – på LFChistory.net
(no) Liverpool.no om Reina
(en) Liverpool sin egen hjemmeside om Reina